Têtiyangipun siti ing ngriku ing kalamangsanipun wontên pasamuwan, asring ngatingalakên tatacara utawi nyandhang mangangge kabangsan, malah kala Putra Nata Inggris rawuh ing Nieuw Zeeland, para têtiyang siti ing ngriku sami mahargya dhatêng panjênênganipun sang pangeran, ing ngriku katingal para wanita ingkang sami mangangge kabangsan. Tamtu kemawon sandhang pangangge ingkang kados makatên punika tumraping bôngsa ngamônca kaanggêp dados sawangan ingkang anèh.